Մի խոսքով, երկրի շատ պատասխանատուներ ու մեկ էլ հայկական «շոու-բազարի» որոշ աստղեր հանգստանում են, իսկ շարքային հայաստանցիներից շատ-շատերի համար հանգիստն անգամ երազում չի երևում: Կառավարությունը պետական հիմնարկների աշխատողներին սոցիալական փաթեթներ է տվել, որով կարող են նրանք հանգստանալ Հայաստանում, բուժվել, երեխաների ուսման վարձը վճարել: Բնականաբար, դրանցից միայն մեկը կարող են ընտրել, որովհետև բուժումը մեզ մոտ չափազանց թանկ է, թանկ են բուհերի վարձավճարները, թանկ են նաև հայաստանյան հանգստյան գոտիները: Ուրեմն, պետական ծառայողներն ու արվեստագետները, այսպես կոչված մանր ու միջին «բիզնես»-ում աշխատողները ևս չեն կարող մտածել հանգստի մասին: